వట్‌పల్లి మండలం

వట్‌పల్లి మండలం, తెలంగాణ రాష్ట్రం, సంగారెడ్డి జిల్లా లోని మండలం. మండల కేంద్రం, వట్‌పల్లి. ఇది ఆందోల్ శాసనసభ నియోజకవర్గం పరిధిలో భాగం. 2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని కొత్తగా ఏర్పరచారు.    దానికి ముందు ఈ మండలం మెదక్ జిల్లాలో ఉండేది.    ప్రస్తుతం ఈ మండలం కొత్తగా ఏర్పాటైన ఆందోల్ - జోగిపేట రెవెన్యూ డివిజనులో  భాగం.  పునర్వ్యవస్థీకరణకు ముందు ఇది సంగారెడ్డి డివిజనులో ఉండేది.ఈ మండలంలో 19  రెవెన్యూ గ్రామాలు ఉన్నాయి. నిర్జన గ్రామాలు లేవు.

కొత్త మండల కేంద్రంగా గుర్తింపు 
లోగడ వట్‌పల్లి గ్రామం మెదక్ జిల్లా మెదక్ రెవిన్యూ డివిజను పరిధిలోని ఆళ్లదుర్గ్ మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వట్‌పల్లి   గ్రామాన్ని నూతన మండల కేంద్రంగా సంగారెడ్డి జిల్లా,సంగారెడ్ది రెవిన్యూ డివిజను పరిధి క్రింద 1+18 (పందొమ్మది) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 138 చ.కి.మీ. కాగా, జనాభా 30,523. జనాభాలో పురుషులు 15,416 కాగా, స్త్రీల సంఖ్య 15,107. మండలంలో 6,291 గృహాలున్నాయి.

మండలంలోని రెవిన్యూ గ్రామాలు 

 పోతులబొగుడ
 గొర్రెకల్
 వట్‌పల్లి
 షాహెద్‌నగర్ @ ఘట్‌పల్లి
 గౌతాపూర్
 పల్వట్ల
 నాగులపల్లి
 బుడ్డాయిపల్లి
 బిజిలీపూర్
 మర్వెల్లి
 కేరూర్
 మేడికుండ
 పులడుగు
 దేవెనూర్
 భూత్కూర్
 ఉసిరికపల్లి
 నిర్జిపాల
 ఖాదరాబాద్
 దుదియాల్

మూలాలు 

2016 లో ఏర్పాటైన తెలంగాణ మండలాలు